**Credință**

*TeodoraTeo*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În iadul din sufletul meu,

Trimite lumina ta, Doamne,

Şi-ajută-l să iasă din el,

Din ierni, din furtuni şi vâltoare.

Nicicând nu mi-am dorit mai mult să te găsesc,

Ori mai cu patimă şi cu ardoare,

Aş fi dat orice să Te-ntâlnesc,

Dar nu aveam deschise-altare.

Când zorii zilei se arată

Ajung din nou în vechiul timp stingher

Şi amintirile îmi râd în faţă:

Nu eşti decât un punct în timpul efemer.

Poate că nu te-aş fi trădat,

De n-ar fi fost nici Iuda, nici Iisus,

Doar ei mi-au dat de inţeles

Ce-nseamnă al cocoşilor cântat...

Şi cum mai sună paşii pe alei,

Încremenirea dimineţii tulburând

Doar eu, nici om, nici sfânt şi nici strigoi

Mai bat aceste drumuri ne-ncetat.

Lucirea de cristal a zilei

Deasupra mea s-a-ntunecat

Căci liniştitea azurului de sticlă

Nu poate sta deasupra iadului întunecat.

\*

Drumul spre mare-a pierit

s-a-ndoit, a rămas în urmă.

L-a topit noaptea adâncă din noi.

Cu o sete profundă

Oameni noi se ivesc în maşini,

Călătoresc spre alte-orizonturi,

ape mari, păduri, dealuri şi ploi

Ne aşteaptă şi ne îmbie.